b'\n_START_ARTICLE_\nSatavahan\xc5\xb3 dinastija\n_START_SECTION_\nKult\xc5\xabros pasiekimai\n_START_PARAGRAPH_\nSavo kilme satavahan\xc5\xb3 dinastija buvo dravidi\xc5\xa1ka, t. y. ne indoariji\xc5\xa1ka. Pirmieji valdovai tikriausiai \xc5\xa1nek\xc4\x97jo dravid\xc5\xb3 kalba, kuri buvo dabartin\xc4\x97s telug\xc5\xb3 kalbos pirmtak\xc4\x97._NEWLINE_Ta\xc4\x8diau auganti imperija buvo labai stipriai hinduizuota, perimti \xc5\xa1iaur\xc4\x97s Indijos papro\xc4\x8diai, kalba ir tradicijos. D\xc4\x97l to imperijoje susiformavo indoeuropieti\xc5\xa1ko Maharashtri prakrito kalba, kur tapo valstybine kalba. Ja buvo ra\xc5\xa1oma ir literat\xc5\xabra. V\xc4\x97liau \xc5\xa1i kalba tapo \xc5\xa1iuolaikin\xc4\x97s Marathi kalbos pagrindu._NEWLINE_\xc5\xa0ios dinastijos valdymas pa\xc5\xbeym\xc4\x97tas budizmo suklest\xc4\x97jimu ir \xc4\xafsp\xc5\xabdinga budistine architekt\xc5\xabra. Vienas ry\xc5\xa1kiausi\xc5\xb3 pavyzd\xc5\xbei\xc5\xb3 yra San\xc4\x8dio st\xc5\xabpa, pastatyta I a. pr. m. e.'